**"Larin izbor"** je hrvatska telenovela autorice i producentice Jelene Popović Volarić. Serija je sa snimanjem krenula u lipnju 2011. Serija je počela s emitiranjem 4. rujna 2011. na Novoj TV. Popularna telenovela u Hrvatskoj je bila na blagdanskoj pauzi od 23. prosinca 2011. do 23. siječnja 2012.

Kao *spin-off* ove serije snimljena je web serija Nikol, povjerljivo.

Na temelju sapunice snimljen je i dugometražni film Larin izbor: Izgubljeni princ koji se u kinima započeo prikazivati 28. lipnja 2012. godine, a koji se radnjom direktno nastavlja na događaje iz prve sezone serije.

Radnja
------

Lara Božić je mlada i jednostavna djevojka, koja je iz maloga mesta,kao što je Korčula, došla u,za nju,veliki grad Split,Svoju sreću pronalazi u kuhinji,praveći kolače.Baš takav posao je i dobila.Gajila je veliku ljubav i prema pevanju,i sviranju klavira.Lara je od svoje porodice imala samo majku.Njena majka bila je samohrana majka,dobroga srca.Jakov je mladi momak koji je odrastao u najbogatijoj porodici u Splitu.Cijelo svoje detinjstvo proveo je u Americi,na školovanju.Svoju porodicu viđao je jako retko,a i često je plovio.Bez obzira na to koliko su mu roditelji pružali,finansijski,nikada nije imao pruženu ljubav od strane njih.Majka mu je bila mlada žena,vrlo lukava,i uvek dobro isplanirana.Smatrala je da može da rukovodi životom Jakova, i njegove mlađe sestre Nikol.Nikol je u porodici bila razmažena princeza,uzdignute glave,i uvek se ponosila,i često hvalila,onime što ima..Njihov otac,Tonči,bio je stariji čovek,koji iza sebe ima burnu prošlost.Kada god bi u kući bilo probelma,on je utehu nalazio u moru,i tako lečio svoje rane.Sa njima u kući živela je Jašina i Nikolinina baka,Tončijeva majka,a imali su i dosta posluge.

Lara jedne večeri dobija priliku da svira na proslavi Jašinog rođendana.Te večeri sve se menja.Vremenom pojavluju se i novi likovi,a stari će ubrzo biti primorani da podnesu sve teške događaje koje život nosi...

Iza kamere
----------

Redatelji "Larinog izbora" su Robert Orhel, Kristijan Milić, Tomislav Rukavina, Mladen Dizdar i Milivoj Puhlovski, a scenaristi Tomislav Hrpka, Milijan Ivezić, Iva Ilakovac, Aleksandar Kristek i Ozren Marod. Izvršni producent je Milo Grisogono, stilist Robert Sever, a direktor fotografije Mario Oljača.

Zanimljivosti
-------------

* Prije početka snimanja, "Larin izbor" je prodan u 17 zemalja svijeta kao što su Slovačka, Češka, Slovenija, Crna Gora, Makedonija, BiH, te zemlje Bliskog Istoka.
* Prva televizijska uloga protagonistice Doris Pinčić i sporednih glumaca Jagode Kumrić, Duje Grubišića, Karla Mrkše i Ornele Vištice.
* Prva negativna uloga za Eciju Ojdanić i Filipa Juričića u hrvatskoj telenoveli.
* U scenama gdje Lara svira klavir i pjeva pjesmu "Što to bješe ljubav" Olivera Dragojevića, Larin tekst pjeva hrvatska pjevačica Jelena Rozga.
* Glumačka veteranka Vlasta Knezović tumačila je lik sluškinje Kike u drugoj epizodi telenovele. Od slijedeće epizode glumica je zamijenjena još jednom hrvatskom glumačkom legendom, Helenom Buljan.

Glazba
------

Naslovnu pjesmu **"Samo ljubav ostaje"** izvodi Marko Pecotić uz Tonka Podruga i Miru Trgu. Za glazbeni dio u seriji zadužen je hrvatski tekstopisac Tonči Huljić.

> Vrime o' mižer'je, samo jubav ostaje. Čuvaj za me pokraj sebe misto, neka je utisno. Kad se opet rodin, ja ću isto, jerbo je vrime o' mižer'je, samo jubav ostaje. Vrata raja ti otvori za me, kontra tramuntane, di je boji svit. Di je lice Gospe Ružarice, di će nebo za me, tebe prominit.
> 
> – Marko Pecotić

Gledanost i odaziv javnosti
---------------------------

Prva epizoda telenovele emitirana je 4. rujna 2011. u 20:00 sati i ostvarila je **11,9 %** gledanosti. Daljnjim epizodama gledanost kontinuirano raste i trenutno se brojka vrti oko 17-19 %.

Serija je zasad najveću gledanost zabilježila 24. studenog 2011. kad je epizodu gledalo milijun i 220 tisuća gledatelja u Hrvatskoj.

Dugometražni film
-----------------

*Glavni članak: Larin izbor: Izgubljeni princ*
Prije završetka snimanja prve sezone telenovele počela su govorkanja kako je u planu i dugometražni film koji bi se trebao emitirati nakon kraja 1. sezone. Ta vijest je i potvrđena 25. travnja 2012. Prva klapa filma pala je na taj datum u Kaštelima, a ostatak filma snimao se i u Splitu, Korčuli i Čiovu. Glumačku postavu filma čine Doris Pinčić, Ivan Herceg, Filip Juričić, Jagoda Kumrić i Stefan Kapičić. Ekipi su se pridružili i bosanskohercegovački glumac Miraj Grbić te hrvatski glumački veteran Špiro Guberina.

Glumačka postava
----------------

| Glumac/glumica | Lik | Trajanje |
| --- | --- | --- |
| Doris Pinčić | Lara Božić Zlatar | 2011.-2012.-2013. |
| Ivan Herceg | Jakov 'Jaša' Zlatar | 2011.-2012.-2013. |
| David Šikić | Zlaja 'Noel Morlaci' Zlaja | 2012.-2013. |
| Ecija Ojdanić | Antonela 'Nela' Zlatar | 2011.-2012.-2013. |
| Frane Perišin | Tonči Zlatar | 2011.-2012.-
gost u 2013. |
| Jagoda Kumrić | Nikolina 'Nikol' Zlatar Škopljanac | 2011.-2012.-2013. |
| Filip Juričić | Dinko 'Viktor Morlaci' Bilić | 2011.-2012.-2013. |
| Bruna Bebić-Tudor | Blanka Bilić | 2011.-2012. |
| Dino Rogić | Mate Škopljanac | 2012.-2013. - gost u 2011. |
| Stefan Kapičić | Nikola 'Nikša' Ivanov | 2012.-2013.- gost u 2011. |
| Marija Kohn | Anđela Zlatar | 2011.-2012.-2013. |
| Ornela Vištica | Karmen | 2011.-2012.- gost u 2013. |
| Slavko Juraga | Ivo Ledić | 2011. |
| Sanja Vejnović | Mija Božić | 2012.-2013.- gost u 2011. |

### Gostujuće uloge

*Glavni članak: Popis gostujućih uloga u "Larinom izboru"*

Emitiranja po zemljama
----------------------

| Zemlja | Mreža/e | Početak | Kraj | Vremenski termin |
| --- | --- | --- | --- | --- |
|  Hrvatska | Nova TV | 4. rujan 2011 | 3. srpanj 2013 | 20:00 |
|  Bosna i Hercegovina | RTRS  FTV  OBN | 5. rujan 2011 | 3. srpanj 2013 | 17:05h  21:00 |
|  Makedonija | Kanal 5 | 5. rujan 2011 |  |  |
|  Slovenija | POP TV | 12. rujan 2011 | 20. lipanj 2013 | 17:45 |
|  Bugarska | bTV  bTV Lady | 28. ožujak 2012 |  | 17:30, premješteno na 13:30 |
|  Slovačka | TV Doma | 28. svibanj 2012 | 21. srpanj 2013 | 16:30 |
|  Rumunija | Acasă | 29. svibanj 2012 |  | 18:30 |
|  Iran | Farsi1 | 28. srpanj 2012 |  | 22:00 |
|  Crna Gora | TV Vijesti | 27. kolovoz 2012 |  | 19:10 |
|  Grčka | ANT-1 | 8. srpanj 2013 |  | 21:25 |
|  Egipat | CBC Egypt | 2. veljače 2013 |  | 17:00 |
|  Srbija | TV B92 | 18. ožujak 2013 | 12. prosinac 2013 | 19:00 |
|  Pakistan | Urdu 1 | 12. lipanj 2013 | 23. srpanj (skinuta s programa zbog loše gledanosti) | 22:30 |
|  Češka | Telka | 3. lipanj 2013 |  | 10:55 |
|  Rumunija | Acasă | 12. svibanj 2014 |  | 00:30 |
|

Izvori
------

1. ↑  Broj epizoda
2. ↑  „Datum emitiranja". Arhivirano iz originala na datum 2011-03-17. Pristupljeno 2011-12-14.
3. ↑  Večernji list (vl): Nikol Zlatar dobiva svoj spin off "Nikol: povjerljivo" na OYO.hr-u, 15. ožujka 2012.
4. ↑  „Prodaja telenovele". Arhivirano iz originala na datum 2011-11-11. Pristupljeno 2011-12-14.
5. ↑  Gledanost prve epizode
6. ↑  Trenutna gledanost
7. ↑  Najgledaniji dan u povijesti Nove TV
8. ↑  Pala je prva klapa filma Larin izbor